
R E F E R A T    D E   A P R O B A R E 
privind aprobarea proiectului ”Dezvoltarea unității de asistență medicală ambulatorie prin achiziția de echipamente medicale necesare Spitalului Municipal Brad”, cheltuielilor aferente acestui proiect și încheierea unui acord de parteneriat în vederea finanțării acestuia prin Planul Național de Redresare și Reziliență -   Componenta C12 – Sănătate - Investiția I2. Dezvoltarea infrastructurii 
medicale prespitalicești - I1.3 Unități de asistență medicală
 ambulatorie, apelul de proiecte MS-0013

             

	
În vederea depunerii unei cereri de finanțare în cadrul Planului Național de Redresare și Reziliență - Componenta C12 – Sănătate - Investiția I2. Dezvoltarea infrastructurii medicale prespitalicești - I1.3 Unități de asistență medicală ambulatorie, apelul de proiecte MS-0013, prin adresa nr. 8335/06.12.2022,  înregistrată la Primăria Municipiului Brad sub nr. 58655/06.12.2022, Spitalul Municipal Brad a solicitat inițierea unui proiect de hotărâre privind aprobarea de către Consiliul Local al Municipiului Brad a proiectului ”Dezvoltarea unității de asistență medicală ambulatorie prin achiziția de echipamente medicale necesare Spitalului Municipal Brad”, a cheltuielilor aferente acestui proiect și încheierea unui acord de parteneriat.
Investițiile vor consta în achiziționarea de echipamente pentru infrastructura ambulatorie.
Menționez că valoarea minimă nerambursabilă a finanțării alocate per proiect este de 2.459.750 lei, reprezentând 500.000 euro (fără TVA), iar valoarea maximă nerambursabilă a finanțării alocate per proiect este de maxim 13.149.823,5 lei, echivalentul a 2,673 milioane euro (fără TVA).
În contextul celor de mai sus și ținând cont de prevederile Ghidului solicitantului, am inițiat prezentul proiect de hotărâre prin care am propus aprobarea celor solicitate și-l supun spre dezbatere și aprobare plenului Consiliului Local al Municipiului Brad în forma prezentată.	 
Invoc în susţinerea propunerii mele prevederile  H.C.L. nr. 19/2022 privind aprobarea bugetului local al Municipiului Brad pe anul 2022, cu modificările ulterioare, ale art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de urgență a Guvernului nr.124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Ghidului solicitantului pentru investiția specifică I Dezvoltarea infrastructurii medicale prespitalicești din cadrul Pilonului V: Sănătate și Reziliență Instituțională - Componenta 12: Sănătate - Investiția I2.Dezvoltarea infrastructurii spitalicești publice, Planul Național de Redresare și Reziliență al României, aprobat prin Ordinul nr. -2022, ale Hotărârii Guvernului nr. 907/2016 privind etapele de elaborare și conținutul cadru al documentațiilor tehnico - economice aferente obiectivelor/proiectelor de investiții finanțate din fonduri publice, ale Ordonanței de Urgență a Guvernului  nr. 155/2020 privind unele măsuri pentru elaborarea Planului Național de Redresare și Reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale art. 129  alin. 2 lit. b, lit. d, alin. 4 lit. d, lit. f, alin. 7 lit. k și alin. 14 din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

